Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: kérdéseirõl szóló 2000. évi XCVI. törvény összeférhetetlenséget szabályozó rendelkezései (5–10/A. §).
Paragraph Index: 441

kérdéseirõl szóló 2000. évi XCVI. törvény összeférhetetlenséget szabályozó rendelkezései (5–10/A. §). Az említett összeférhetetlenségi szabályok választási lehetõséget adnak az érintett önkormányzati képviselõ számára arra, hogy a képviselõi megbízatásról való lemondással, vagy az összeférhetetlenségi ok (helyzet) megszüntetésével oldja fel az összeférhetetlenséget. A népszavazási kezdeményezésben szereplõ kérdés nem ilyen összeférhetetlenségi helyzet szabályozását jelenti, nem a passzív választójog gyakorlását korlátozó, hanem egy, azt kizáró (objektív) okot tartalmaz, a passzív választójog abszolút korlátját jelenti. A kezdeményezésben szereplõ kérdés alapján az önkormányzati képviselõk választásán aktív választójoggal rendelkezõ választópolgár, amennyiben az Európai Unióhoz való csatlakozás (2004. május 1.) elõtt önkormányzati képviselõ volt, nem válhat önkormányzati képviselõ-jelöltté, ennek következtében önkormányzati képviselõvé sem válaszható meg. A kérdésben szereplõ tényhelyzet, az, hogy az aktív választójoggal rendelkezõ választópolgár 2004. május 1-je elõtt önkormányzati képviselõ volt-e vagy sem tehát olyan, a passzív választójog gyakorlását (az önkormányzati képviselõvé történõ megválasztást) kizáró feltétel, amely nem korlátozza, hanem – a választópolgár döntésétõl függetlenül – kizárja az önkormányzati képviselõvé történõ megválasztást. Az Alkotmánybíróság álláspontja szerint az önkormányzati képviselõk Alkotmányban szabályozott passzív választójogának a kezdeményezésben szereplõ kérdésben foglaltak szerinti korlátozására csak az Alkotmány módosításával kerülhetne sor.

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes